Justice and Freedom Party (Fiji)

left
Justice and Freedom Party (JFP), jiske AIM ke naam se bhi jaana jaawat rahaa, Fiji ke ek chhota political party rahaa jiske 2000 me Fiji ke Hindustani ke unnati ke khatir suruu karaa gais rahaa, aur jon 2001 ke election me kuchh candidate kharraa karis rahaa lekin uske 0.1 percent se kamti vote mila.  Iske General Secretary , Dildar Shah rahaa.

2001 ke election me iske candidate rahin:
 Manoj Singh - Bua Macuata West Open Constituency
 Aleem Shah - Labasa Indian Communal Constituency
 Umesh Chand - Labasa Rural Indian Communal Constituency
 Dildar Shah - Vanua Levu West Indian Communal Constituency

2006 ke election ke taiyaari me  3 April ke JFP aapan manifesto publish karis jisme uu ii waada karis ki uu Commonwealth of Nations aur United Nations ke petition kar ke ii maang kai ki United Kingdom aur Australia, Fiji me Hindustani logan ke laawe ke responsibility le. JFP, ii bhi waada karis ki  Fiji ke Hindustani larrkan ke khatir ek $10 million dollar ke scholarship fund banawa jaai. Ii Party Fiji ke Hindustani logan ke khatir dual citizenship ke bhi maang karis jisme Australia aur UNited States me rahe waala Fiji ke Hindustani ke Fiji ke bhi citizenship dewa jaae aur Fiji me rahe waala Hindustani ke United Kingdom ke citizenship dewa jaae.  

7 April ke JFP  National Alliance Party of Fiji se mil gais aur Shah aur uske aur kuchh member ke Party ke ticket mila

 References 
 List of Political Parties

Category:Fiji ke political party